Aksidente nin Costa Concordia

Kan 13 Enero 2012, an nag'eedad na 8-taon na Costa Cruises luxury cruise Costa Concordia yaon sa pangenot kaini na ruta sa paglibot-libot sa Dagat Mediterraneo kan ini naglikaw  sa planadong ruta sa tungod kan Isola del Giglio, Tuscany, nagraning gayo sa isla, asin sa dai hinuhunang pangyari, nasi'si' an gilid kaini sa matatarom na kagagapoan. Nagresulta sa pagtagilid kaini asin paglubog kan sarong gilid, dangan nagaot sa nag'uuldot na gapo, asin sa nagngingirit na gilid, duman na luminaog an tubig. Anom na oras na pagkaramas-kamas kan mga nanonongdan sa pagligtas kan mga pasahero asin madara sa pampang, iyo man  giraray igwang nagkadirisgrasya: 33 katawo nagadan, 27 kaini pasahero, 5 an tripulante, asin ngapit may sarong paraligtas an nakadamay pang nagadan.

Sarong imbestigasyon an ginibo na nagturuhok sa kun anong mga pagkukulang sa prosedimyento na sinunod kan mga tripulante asin kapitan kan Costa Concordia, na si Francesco Schettino, na sinasabing naglayas amayon na gayo. An kapitan naghale binayaan an 300 na pasahero sa naglulubog na bapor, asin kadaklan sainda sinapwat nin mga helicopter asin mga barotong nagdurulok sa pagtabang. Si Schettino nakua kan Korte may kasa'lan nanggad sa kargong manslaughter asin sinentensyahan nin 16 taon sa preso. Maski dakukolon man na pagtutuyaw an ibinatikal sa kompanyang kagsadiri kaini na iyo an Costa Cruises asin an kopmpanyang kag'ama an Carnival Corporation, ini dai pinaatubang sa anoman na kargo kriminal.

An total na kalugihan sinapo bunga kan disaster na ini, kabarali diyan an  kompensayon sa mga biktima, pagpalataw, pagguyod asin pagbaraak bilang dyank na lang, pigtantyang nag'abot $2 bilyon, tolong beses kakostoso kan paggibo kaini na nag'abot $612 milyon. An Costa Cruises nagtangro nin kompensasyon sa mga pasahero {sagkod sa hangganan na  €11,000 an saro katawo) sa pagbayad sa mga danyos, kaiba an gasto sa plete; saro katolohan (1/3) an nag'ako kan itinangro' na kompensasyon.

Toltolan

Kategorya:2012 sa Italya
Kategorya:2012 sa kapalibotan
Kategorya:Mga 2012 Iskandalo
Kategorya: Arcipelago Toscano National Park
Kategorya:Mga Iskandal sa Korporasyon
Kategorya:Costa Cruises
Kategorya:Historya nin Tuscany
Kategorya:Mga Enero 2012 na pangyayari sa Italya
Kategorya:Mga Maritimong Insidente sa Italya